Kæru Mosfellingar ! Um áramót er hefðbundið að líta yfir farinn veg og leggja mat á það hvernig okkur tókst til , læra af því sem kann að hafa farið miður um leið og við setjum okkur markmið eða veltum fyrir okkur hvað kann að bíða okkar á nýju ári . Í það heila tekið reyndist árið 2019 gott ár fyrir íslenskt samfélag en hægst hefur á hraða þess uppgangs sem ríkt hefur undanfarin ár . Horfurnar fyrir okkur eru sem fyrr bjartar og strax á nýrunnu ári má búast við nettum hagvexti gangi hagvaxtarspár eftir . Hóflegur hagvöxtur er mikilvægur til þess að unnt sé að sækja fram í hvaða starfsemi sem er . Þegar um er að ræða sveitarfélag í miklum vexti er nauðsynlegt að festa sé til staðar í efnahagsumhverfinu svo unnt sé að mæta þörfum íbúa fyrir þjónustu og sinna uppbyggingu innviða af myndarbrag . Á árinu 2019 voru gerðir skynsamlegir kjarasamningar á almennum vinnumarkaði sem nefndir hafa verið lífskjarasamningar . Þessir samningar eiga mestan þátt í því að hagsveiflan er eins mjúk og raun ber vitni . Nú stendur fyrir dyrum að ljúka kjarasamningum á opinberum markaði og mikilvægt er að þar takist einnig vel til . Í Mosfellsbæ hefur okkur vegnað vel enda á sér hér stað mikil uppbygging á íbúðarhúsnæði , atvinnuhúsnæði , íþróttamannvirkjum , skólum og umferðarmannvirkjum . Þá fjölgar íbúum látlaust og viðhorfskannanir síðustu ára hafa sýnt að íbúar í Mosfellsbæ eru ánægðir með þjónustu bæjarins og þeim þykir mjög vænt um sitt samfélag . Að mínu mati fléttast þar saman sú þjónusta sem sveitarfélagið veitir og það góða samfélag sem íbúar þess skapa á hverjum degi . Annar mælikvarði á væntumþykju og umhyggju Mosfellinga fyrir bænum sínum er sú staðreynd að við settum Íslandsmet í kosningaþátttöku í lýðræðisverkefninu Okkar Mosó 2019 þar sem 19,1% íbúa tók þátt í samráði íbúa og bæjarins um forgangsröðun og úthlutun fjármagns til nýframkvæmda og viðhaldsverkefna . Mikill uppgangur í MosfellsbæMosfellingar urðu 12.000 talsins í lok ársins og hefur fjölgað um 8% á ári undanfarin ár . Það er mikil fjölgun og í raun fordæmalaus og sýnir hversu vinsælt sveitarfélagið er til búsetu . Nýtt fjölnota íþróttahús var tekið í notkun á haustmánuðum . Húsið er um 4.000 fermetrar að stærð og verður án efa bylting fyrir íþróttaiðkun í bænum , einkum knattspyrnuna . Fleira var gert í uppbyggingu íþróttamannvirkja á árinu 2019 . Ný stúka var tekin í notkun við gervigrasvöllinn í vor og skipt var um gólfefni á öllum sölum íþróttamiðstöðvarinnar að Varmá . Bráðlega verður tekin í notkun viðbygging við íþróttamiðstöðina Lágafell sem mun hýsa heilsuræktaraðstöðu fyrir íbúa . Miklar viðhaldsframkvæmdir áttu einnig sér stað á húsnæði bæjarins á síðasta ári og ber þar hæst endurbætur og viðhald á Varmárskóla í tengslum við endurnýjun á ytra byrði yngri deildar og viðhald vegna rakaskemmda á húsnæðinu . Mig langar til að benda á nokkur atriði í fjárhagsáætlun næsta árs sem bæði ungir og aldnir njóta góðs af . Þar er gert ráð fyrir að leikskólagjöld lækki um 5% og að álagningahlutfall fasteignagjalda lækki til að koma til móts við hækkandi fasteignamat . Í byrjun árs lýkur vinnu við endurskoðun á menningarstefnu bæjarins með áherslu á starfsemi Hlégarðs okkar sögufræga félagsheimils . Þá stendur mótun lýðheilsu - og fornvarnarstefnu yfir og senn verður hafist handa við að endurskoða skólastefnu Mosfellsbæjar . Mikilvægt er að stefna , markmið og aðgerðir Mosfellsbæjar í öllum málaflokkum hafi tengingu við heimsmarkmið Sameinuðu þjóðanna enda mun meginhluti þeirra koma til framkvæmda á sveitarstjórnarstiginu . Á þessu ári er gert ráð fyrir að komið verði á fót 25 nýjum plássum á leikskólum fyrir 12 - 18 mánaða gömul börn og það styttist í að öll börn 12 mánaða og eldri eigi tryggt úrræði á vegum Mosfellsbæjar . Á sviði velferðarmála eru lagðir til auknir fjármunir til málefna fatlaðs fólks . Þá verður á árinu lögð áhersla á félagslega ráðgjöf og stuðning í anda breytinga á lögum um félagsþjónustu . Loks stendur yfir endurskoðun á aðalskipulagi bæjarins og er miðað við að þeirri vinnu ljúki fyrir lok kjörtímabilsins . Það er okkur Mosfellingum sem fyrr fagnaðarefni að rekstur og starfsemi Mosfellsbæjar er í miklum blóma og kraftur og umhyggja einkennir samfélagið okkar . Hér hefur aðeins verið stiklað á stóru hvað varðar það sem gerst hefur í Mosfellsbæ á síðasta ári , og hvað fram undan er en það verður ekki allt talið upp hér . Framtíðin er björt í Mosfellsbæ og með gildin okkar góðu VIRÐINGU – JÁKVÆÐNI – FRAMSÆKNI og UMHYGGJU að leiðarljósi eru okkur allir vegir færir . Ég vil nota tækifærið og þakka ykkur öllum fyrir gott samstarf , samskipti , vináttu og stuðning á árinu 2019 og megi nýrunnið ár vera okkur gæfuríkt og gleðilegt . Skólakerfið hefur þróast og breyst undanfarna áratugi og er skólinn í dag ekki sá sami og hann var fyrir 10 árum svo ekki sé talað um fyrir 20 árum . Sjónum er nú meira beint að líðan barna og er sannað að góð skólamenning og jákvæður skólabragur er forvörn gegn vanlíðan og undirstöðuatriði hvað námsárangur varðar . Áhersla er á einstaklingsmiðað nám og stoðþjónustu skólanna . Skólinn þróast í takt við samfélagið , það þekkja allir . En hvað hefur breyst og hvernig sjáum við skólana okkar þróast næsta áratuginn ? Aukin þátttaka foreldraÞað hefur verið áskorun undanfarin ár að taka á móti miklum barnafjölda sem flutt hefur í okkar góða bæ . Vegna mikillar uppbyggingar á austursvæði bæjarins hefur fjölgun barna í Varmárskóla og Helgafellsskóla verið mikil og mikið reynt á stjórnendur , kennara og starfsfólk skólanna . Þrátt fyrir það höfum við Mosfellingar verið óhrædd við að fara ótroðnar slóðir í skólamálum og er horft til okkar hvað það varðar . Þegar á reynir veltur mikið á jákvæðum skólabrag og góðri skólamenningu . Ein breytingin í skólakerfinu er sú að foreldrar taka nú mun meiri þátt í skólastarfinu en áður og er þáttur foreldra mjög mikilvægur . Skólinn er viðkvæmur vinnustaður barnanna okkar og mikilvægt að áhugasamir foreldrar styðji við skólastarfið með jákvæðum hætti . Í fjölmennu samfélagi er aldrei svo að öllum líki og mikilvægt að koma á framfæri gagnrýni og ábendingum um það sem betur má fara . Ef aðkoma foreldra er farin að hafa neikvæð áhrif á störf stjórnenda og kennara og þar með á skólabraginn þarf að staldra við . Neikvæð umræða og niðurrif hefur sjaldan skilað góðum árangri og getur bókstaflega haft skaðleg áhrif eins og dæmin sanna . Í slíku ástandi á skólaþróun og skólabragur erfitt uppdráttar . Tekið skal fram að undirritaðar eru ekki að varpa frá sér ábyrgð heldur að benda á að enginn er eyland þegar kemur að þróun og þroska lærdómssamfélagins . Grasrótin og fræðsluyfirvöld eiga að taka samtalið en ekki slaginn , þannig náum við meiri árangri . Sýnin og markmiðin eru þau sömu en sitt sýnist hverjum um leiðirnar að markmiðinu . 100 ára afmæli og fleira fram undanÞað er margt fram undan í skólaþróun í Mosfellsbæ . Endurskoðun skólastefnunnar er stórt og spennandi verkefni og er sú vinna að hefjast . Þar ættu allir að fá tækifæri til að láta rödd sína heyrast skólasamfélaginu til framdráttar . Vinna við forvarna - og lýðheilsustefnu er einnig að hefjast sem mun hafa áhrif á skólasamfélagið . Fjárhagsáætlun Mosfellsbæjar til næstu þriggja ára sýnir að fókusinn er á skólunum en það er hlutverk bæjaryfirvalda að styðja við skólana , mæta þörfum og óskum sem nútíma samfélag kallar á . Mikilvægast af öllu er að daglegt starf skólanna gangi sem allra best . Að lokum er vert að nefna að á næsta ári á skólastarf í Mosfellsbæ 100 ára afmæli og verður haldið upp á það með pomp og prakt . Megi næsti áratugur færa okkur áframhaldandi gott skólastarf í Mosfellsbæ börnum okkar til heilla . Óskum starfsfólki og nemendum skólanna gæfu og velfarnaðar á nýju ári . Kolbrún G. Þorsteinsdóttir formaður fræðslunefndarArna Hagalínsdóttir fulltrúi í fræðslunefnd Fjárhagsáætlun fyrir 2020 var samþykkt eins og lög gera ráð fyrir síðla árs 2019 . Virkja ætti nefndir betur í umræðu um þá málaflokka sem undir þær heyra og nefndir ættu að koma beint að tillögugerð . Lokaábyrgðin myndi þó að sjálfsögðu liggja hjá kjörnum bæjarfulltrúum sem tækju ábyrgðina á forgangsröðun tillagnanna . Þessi lýðræðislega aðferð hefur ekki hugnast meirihluta Vinstri grænna og Sjálfstæðisflokks . Felldar tillögurTvær nefndir lögðu fram tillögur þegar tækifæri gafst , þ.e. á milli fyrri og síðari umræðu í bæjarstjórn . Önnur nefndin er umhverfisnefnd , undir forsæti VG , en eins og í öðrum fagnefndum skipa fulltrúar VG og D-lista meirihluta nefndarmanna . Sameinaðist nefndin um 3 tillögur sem formanni var falið að fylgja eftir . Skemmst er frá því að segja að engin þeirra hlaut framgang hjá bæjarfulltrúum VG og D-lista við afgreiðslu fjárhagsáætlunar ársins 2020 . Einni var þó vísað til fjárhagsáætlunargerðar 2021 . Hin nefndin var öldungaráð . Ráðið lagði til að stöðugildum við heimaþjónustu aldraðra yrði fjölgað um tvö og þau nýtt til að mæta þörf fyrir aðstoð við persónulega umhirðu og heimilishald , annað en heimilisþrif , og að rjúfa félagslega einangrun aldraðra þar sem um hana er að ræða . Þessari tillögu hafnaði meirihluti bæjarstjórnar . Fleiri felldar tillögurEngin tillagna Samfylkingarinnar hlaut framgang við afgreiðslu fjárhagsáætlunar . Hér geri ég að umtalsefni tvær tillögur sem undirrituð gerði varðandi lýðræðismál í bæjarfélaginu . Annars vegar tillögu um reglubundna fundi bæjarstjórnar með stjórnum hverfafélaga , aðstoð við stofnun hverfafélaga og almenna fundi með íbúum hverfa og hins vegar tillaga um hlutastarf umboðsmanns íbúa . Fyrri tillagan er í samræmi við lið 2A í samþykktri lýðræðisstefnu Mosfellsbæjar . Tilgangur tillögunnar var að uppfylla stefnuna og efla og styrkja samtal og samráð við íbúa . Það vakti greinilega ekki áhuga Vinstri grænna og sjálfstæðismanna . Seinni tillagan um hlutastarf umboðsmanns íbúa snýst um að bæjarbúum gefist tækifæri til að leita til hlutlauss aðila til að fá ráðgjöf um samskipti sín við bæjarkerfið . Hún snýst um að hlutlaus aðili skoði ábendingar og kvartanir bæjarbúa varðandi úrlausn umkvörtunarefna þegar ekki hefur tekist að komast að sameiginlegum skilningi eða íbúi telur að ábendingum sínum og kvörtunum hafi ekki verið sinnt sem skyldi . Báðar þessar tillögur eru í eðli sínu mjög pólitískar , snúast um grundvallarskoðun á samráði og lýðræðislegu samtali kjörinna fulltrúa og íbúa og um samskipti og samtal bæjarkerfisins og íbúanna . Maður skyldi ætla að meirihluti VG og Sjálfstæðisflokks hefði skoðun á þessum grundvallaratriðum í samspili kjörinna fulltrúa og íbúa , en nei ekkert slíkt heyrðist . Meirihlutinn brá á það ráð að skýla sér á bak við ráðinn embættismann í stað þess að taka skýra pólitíska afstöðu til þessara tillagna . Embættismaður er settur í þá vandasömu stöðu að skrifa umsögn um hápólitískar tillögur og í stað þess að kjörnir fulltrúar VG og D í meirihluta hysji upp um sig sokkana og taki opinbera pólitíska afstöðu um að styðja tillögur eða hafna þeim þá kúra þau í skjóli embættismannsins . Þarna lagðist lítið fyrir meirihlutann . Eitt af því sem við flest sjáum eftir er að hafa ekki tekið til máls og látið okkar skoðun í ljós þegar við höfðum eitthvað að segja . Flest þekkjum við þá tilfinningu að vera í hópi fólks , hvort sem er á fundi eða í öðrum kringumstæðum , og vilja leggja eitthvað til umræðunnar , en ekki getað . Öll sem eru í kringum okkur virðast vera svo örugg og ákveðin , en við berjumst við að finna kjarkinn til að biðja um orðið og segja það sem við viljum segja . Kringumstæðurnar eru margvíslegar . Þetta getur verið á fundi í vinnunni , í foreldrafélaginu , í húsfélaginu eða bara í kaffispjalli einhvers staðar . Eitt það versta er að vera í mannfögnuði og vilja ávarpa afmælisbarnið , fermingarbarnið eða brúðhjónin . Við undirbúum frábæra ræðu og förum með hana í huganum , en frestum því alltaf örlítið lengur að standa upp og taka til máls . Svo gerist það allt í einu að mælendaskrá er lokað og við komumst ekki að . Í POWERtalk samtökunum hittist fólk reglulega og æfir sig í þessu , fundarsköpum og mörgu öðru . Við fáum fjölbreytt verkefni sem geta verið frá því að flytja þrjátíu sekúndna hvatningu upp í að flytja þrjátíu mínútna kynningu á einhverju sem við höfum áhuga á . Félagarnir fylgjast með flutningnum og í lok funda er hægt að fá ábendingar um hvað heppnaðist vel og hvað hefði mátt fara betur . Megináherslan með þátttöku í starfi POWERtalk er að taka til máls við hvers kyns tækfæri , að semja og flytja stutt eða lengri erindi og taka þátt í umræðum . Á næsta fundi hjá okkur í POWERtalk deildinni Korpu í Mosfellsbæ ætlum við að auka orðaforða okkar og víkka þekkingu á orðatiltækjum , því íslenskan er full af orðatiltækjum sem setja skemmtilegan blæ á samskiptin . Orðatiltækin auðga og skreyta málið en Bibba á Brávallagötunni á það til að stinga sér niður enda getur verið erfitt að fóta sig í heimi orðatiltækjanna því margir þekkja ekki hver upprunaleg merking þeirra er . Eitt skemmtilegasta orðatiltækið sem mikið er notað er „ að leggja höfuðið í bleyti “ . Það er auðvitað nokkuð sérstakt að leggja höfuðið í bleyti ef maður vill hugsa eitthvað . Skýringin á þessu er byggð á lélegri þýðingu úr dönsku „ að lægge sit hoved i blød “ , en það merkir að menn leggja höfuðið á eitthvað mjúkt , t.d. kodda , og hugsa djúpt . ‘ Blød ’ var einfaldlega þýtt á íslensku sem ‘ bleyti ’ ! Á næsta fund Korpu kemur Eyþór Eðvarðsson frá Þekkingarmiðlun og flytur fyrirlestur um íslensk orðatiltæki . Fundurinn verður á annarri hæð í Safnaðarheimili Lágafellssóknar miðvikudaginn 15. janúar kl. 19:30 . Viljir þú meiri upplýsingar getur þú sent okkur póst í netfangið korpa@powertalk.is og / eða kíkt á vefinn powertalk.is . Aðalheiður Rúnarsdóttir Nú þegar hátíð ljóss og friðar er að ganga í garð er ekki úr vegi að staldra aðeins við , líta yfir árið og velta því fyrir sér hvernig það var og af hverju . Jákvæðni er val Eins og segir í fyrsta geðorðinu þá er einfaldlega léttara að hugsa jákvætt og slíkt er í raun val hvers og eins . Þakklæti bætir heilsuna Þakklæti er göfug og góð tilfinning . Vellíðan Það er löngu vísindalega sannað að holl , góð og fjölbreytt næring hefur jákvæð áhrif á líkamlega og andlega líðan okkar og hið sama gildir um hreyfingu . Ef okkur líður vel andlega og líkamlega þá eru yfirgnæfandi líkur á því að félagslegi þátturinn fylgi með sem einkennist af góðum og kærleiksríkum samskiptum við aðra . Temjum okkur að þakka fyrir góðu hlutina í lífi okkar , hvort sem þeir eru stórir eða smáir , og virkjum fólkið í kringum okkur með í þessari vegferð til þakklætis , hamingju og heilbrigðis . Heilsueflandi samfélag í Mosfellsbæ færir ykkur hjartans þakkir fyrir samfylgdina á árinu sem er að líða , óskar ykkur gleði og friðar um hátíðirnar og að sjálfsögðu heilbrigðis og hamingju á nýju ári . Ólöf Kristín Sívertsen , lýðheilsufræðingur og verkefnisstjóri Heilsueflandi samfélags í Mosfellsbæ Framundan eru tímamót : vetrarsólhvörf , jól og áramót á næsta leiti . Lífgjafi okkar allra hækkar á lofti , skammt undan lúrir janúar sem er nefndur eftir rómverska guðnum Janusi með andlitin tvö , annað sneri til fortíðar en hitt fram á veginn . Hér á eftir hyggjumst við undirrituð drepa stuttlega á það sem hefur verið ofarlega á baugi síðustu misserin á vettvangi sveitarfélagsins okkar , um leið og við horfum til framtíðar . Endurskoðun aðalskipulags Í Mosfellsbæ er í gildi aðalskipulag fyrir árin 2011 – 2030 . Eftir síðustu bæjarstjórnarkosningar var tekin sú ákvörðun að endurskoða skipulagið , það ferli stendur yfir og áætlað að það taki um þrjú ár . Skipulagsmál snerta daglegt líf og lífsgæði okkar allra á einn eða annan hátt og því mikilvægt að þessi endurskoðun byggi á skarpri framtíðarsýn , hún sé vel ígrunduð og markviss . Fjármál 27. nóvember sl. var fjárhagsáætlun Mosfellsbæjar samþykkt í bæjarstjórn . Í áætlun fyrir árið 2020 er gert ráð fyrir að rekstrarafgangur verði 340 m.kr. og framkvæmdakostnaður næsta árs nemi tæpum þremur milljörðum króna . Þar vega þyngst framkvæmdir við skóla - , gatna - og veitumannvirki , þau viðamestu sem sveitarfélagið hefur ráðist í til þessa . Gert er ráð fyrir hóflegri hækkun á gjaldskrám , í takti við þá stefnu sem mörkuð var í lífskjarasamningunum og leikskólagjöld munu lækka um 5% í samræmi við málefnasamning V - og D-lista sem gerður var eftir síðustu kosningar . Skólamál – íþróttamál Stór hluti tekna sveitarfélagsins fer í að sinna skólahaldi ; síðustu árin hefur bygging hins glæsilega Helgafellsskóla vegið þar þyngst en síðastliðið sumar fóru einnig fram miklar endurbætur á húsnæði Varmárskóla . Samkvæmt fjárhagsáætlun verður stofnaður nýsköpunar - og þróunarsjóður en hlutverk hans er að styrkja kennara til að vinna að verkefnum sem leiða til framþróunar í skólum bæjarins . Stöðugt þarf að huga að uppbyggingu og viðhaldi íþróttamannvirkja í ört stækkandi sveitarfélagi líkt og Mosfellsbæ . Það nýjasta er fjölnota íþróttahús á Varmá sem mun gerbreyta aðstöðunni til knattspyrnuiðkunar . Haldin var opin samkeppni um nafn hússins og tóku 235 einstaklingar þátt í henni . Var það afar ánægjulegt að sjá að bæjarbúar létu sig nafngiftina varða og lögðu fram margar góðar tillögur . Niðurstaða dómnefndar var að velja nafnið Fellið en sex einstaklingar lögðu það nafn til . Hlégarður Menningarmál skipa veglegan sess í Mosfellsbæ og í okkar augum leikur félagsheimilið Hlégarður þar stórt hlutverk . Í málefnasamningi núverandi meirihluta er getið um stefnumótun um Hlégarð þar sem eitt höfuðmarkmiðið er að nýta húsið betur í þágu Mosfellinga . Menningar - og nýsköpunarnefnd bæjarins hefur haldið utan um þessa stefnumótun þar sem dregnar voru upp mismunandi sviðsmyndir , hvað varðar rekstrarform og nýtingu hússins . Niðurstaðan varð sú að velja svonefnda blandaða leið , þar sem samið verður við núverandi rekstraraðila um áframhaldandi rekstur og jafnframt mun Mosfellsbær ráða viðburðastjóra sem tryggir bæjarfélaginu og bæjarbúum greiðari aðgang að húsinu . Gera þarf töluverðar breytingar á byggingunni svo hún nýtist sem best og styttist í að tillögur arkitekta þar um líti dagsins ljós . Ný umhverfisstefna Bæjarstjórn Mosfellsbæjar hefur samþykkt nýja umhverfisstefnu fyrir árin 2019 – 2030 . Stefnan tekur mið af heimsmarkmiðum Sameinuðu þjóðanna og má lesa hana á heimasíðu bæjarins . Við hvetjum bæjarbúa til að kynna sér þessa metnaðarfulla stefnu og láta sig umhverfismál varða í víðustum skilningi þess orðs , minnugir þess að heimsbyggð og heimabyggð eru eitt og hið sama . Þegar öllu er á botninn hvolft . Vinstri-græn í Mosfellsbæ óska öllum bæjarbúum gleðilegra jóla , árs og friðar . Bjarki Bjarnason , bæjarfulltrúi VG og forseti bæjarstjórnar . Bryndís Brynjarsdóttir , varabæjarfulltrúi VG . Það hefur eflaust ekki farið framhjá Mosfellingum frekar en öðrum landsmönnum að eftir um 12 ára ferli þá munu ný umferðarlög taka gildi um áramótin . Margt nýtt er í lögunum sem vert er að taka eftir . Hér eru nokkur nýmæli . Snjalltæki Í lögunum eru ákvæði er varða snjalltæki og bann við notkun þeirra gert skýrt , jafnt fyrir ökumenn vélknúinna ökutækja sem og fyrir hjólreiðamenn . Ölvunarakstur Í lögunum telst ökumaður ekki geta stjórnað ökutæki örugglega ef vínandamagn mælist 0,2‰ í blóði hans . Hlutlægu mörkin sem segja til um það hvort ökumaður geti stjórnað ökutæki örugglega eru því lækkuð úr 0,5‰ í 0,2‰ . Öryggisbelti í hópbifreiðum Ekki er heimilt að veita undanþágu frá notkun öryggis - og verndarbúnaðar í hópbifreiðum í almenningsakstri í dreifbýli á vegum þar sem heimilt er að aka hraðar en 80 km á klst . Akstur í hringtorgum Sett eru sérstök ákvæði um akstur í hringtorgum . Þannig er lögfest að ökumaður í ytri hring skal veita þeim sem ekur í innri hring forgang út úr torginu . Þá skal ökumaður í hringtorgi , sem skipt er í tvær akreinar , velja hægri akrein ( ytri hring ) , ætli hann að aka út úr hringtorginu á fyrstu gatnamótum . Bannað að leggja bílum í botnlangagötu Í lögunum er sérstaklega áréttað að ekki megi leggja í snúningssvæði í botnlangagötum . Hjólreiðamaður skal gefa hljóðmerki Í lögunum er kveðið á um að hjólreiðamaður skal gefa hljóðmerki þegar hann nálgast gangandi vegfarendur ef ætla má að þeir verði hans ekki varir . Framhaldsskólar Í umferðarlögunum er nú sérstaklega kveðið á um það að umferðarfræðsla skuli fara fram í framhaldsskólum . Ráðherra sem fer með fræðslumál ákveður að fenginni umsögn Samgöngustofu nánari tilhögun fræðslu og sveitarstjórnum ber að fræða almenning um þær sérreglur er gilda á hverjum stað . Af þessum fáu punktum má sjá að það eru allmargar þarfar breytingar sem nú komast inn í lögin . Margar aðrar breytingar mætti hér kynna en best að að skoða lögin í heild sinni . Lögin er að finna á heimasíðu Alþingis . Umferðarlög nr. 77 / 2019 . Enn líður að jólum og komið að því að gera upp árið . Árið 2019 hefur verið lifandi og skemmtilegt hjá Aftureldingu , en það eru orð að sönnu að það er aldrei dauð stund í lífinu þegar kemur að því að hlúa að og halda utan um þetta flotta félag sem við erum . Stór skref hafa verið tekin í aðstöðumálum á árinu og má þar helst nefna endurnýjun gólfa í sölum Varmár og fjölnota knatthús . Í framhaldi af því má nefna að samráðshópur á vegum Mosfellsbæjar og Aftureldingar hefur klárað þarfagreiningu og framtíðarsýn á aðstöðumálum félagsins til næstu 15 ára . Næstu skref eru að vinna þetta áfram með arkitektum og teikna upp sviðsmynd sem allir geta verið sáttir við . Afurð af þessari vinnu ætti að vera tilbúin í lok næsta sumars . Mér finnst þessi samvinna frábært skref fram á við og gríðarlega mikilvægt að framtíðarsýn í aðstöðumálum sé til staðar . En eins og góður maður sagði þá klárast þessi vinna aldrei , það er okkar að vera endalaust á vaktinni yfir því að viðhalda góðri uppbyggingu . Með bættri aðstöðu má búast við auknum fjölda iðkenda og kröfu um góðan árangur . Talandi um góðan árangur þá verður tilkynnt um val á íþróttakarli og -konu ársins hjá okkur í Aftureldingu 27. desember nk. í Hlégarði , þetta er uppáhaldsviðburðurinn minn á árinu og það er alltaf jafn gaman að taka saman árangur ársins og sjá hversu mikinn félagsauð við eigum og flotta fulltrúa sem gera okkur stolt á hverjum degi . Auðvitað snýst ekki allt um árangur en við gerum okkar besta við að sinna öllum hvort sem iðkendur eru að stunda sína íþrótt til þess að ná afreksárangri eða hreinlega til þess að vera í góðum félagsskap og hafa gaman . Best er þegar þetta fer saman því það er svo dýrmætt að geta sinnt báðum hópum saman . Sjálfboðaliðinn er eitt af því mikilvægara sem við eigum í félaginu og auðvitað styrktaraðilarnir okkar líka en báða hópa viljum við halda fast í vegna þess að án ykkar kæmust við ekki langt . Rekstrarumhverfi íþróttafélaga hefur verið mikið rætt undanfarið og það er staðreynd að það verður erfiðara og erfiðara að halda úti öflugu starfi meistaraflokka og vera réttum megin við núllið . Eitthvað er um að fyrirtæki hafi dregið saman í styrkjum til íþróttafélaga sem gerir starf sjálfboðaliðanna enn erfiðara . Það er erfitt til þess að hugsa að forsvarsmenn sumra ráða séu hálfandvaka yfir því hvernig kljúfa eigi reksturinn , en margar hendur létta róðurinn og við megum alls ekki gefast upp . Kæru iðkendur , foreldrar og aðrir stuðningsmenn , ég vona að þið eigið eftir að eiga gleðileg jól og ég hlakka til að sjá ykkur sem flest í Hlégarði 27. desember þar sem íþróttafólkið okkar verður valið . Ég fer stolt og full tilhlökkunar með Aftureldingu inn í árið 2020 og hlakka til þess að sjá ykkur sem flest á viðburðum félagsins . Jólakveðja , Birna Kristín Jónsdóttir , formaður Aftureldingar Framtíðarsýn okkar er sú að Mosfellsbær sé fjölskylduvænt , heilsueflandi og framsækið bæjarfélag sem setur umhverfið í öndvegi og hefur þarfir og velferð íbúa að leiðarljósi . Traustur rekstur er lykill þess að að vöxtur sveitarfélagsins sé efnahagslega , félagslega og umhverfislega sjálfbær . Á undanförnum árum hefur bærinn okkar stækkað , eflst og dafnað . Þá er Mosfellsbær heilsueflandi samfélag og við tökum það eins og allt annað alvarlega og sinnum okkar skyldum í þeim efnum . Framkvæmt fyrir um 5.500 m.kr. á síðustu 17 árum Síðustu árin hefur mikið áunnist í aðstöðu fyrir íþrótta - , útivistar - og tómstundastarf í Mosfellsbæ . Tilkoma Lágafellslaugar var bylting í sundaðstöðu hér í bæ og laugin er ein vinsælasta sundlaug landsins . Að Varmá hafa verið geysimiklar framkvæmdir og nemur upphæð þeirra með framkvæmdum við gervigrasvöll um 2.300 m.kr. á þessu tímabili . Þar ber hæst bygging fimleikahúss , fjölnota knatthúss og gervigrasvallar . Þar er meðal annars tekið mið af þeirri vinnu sem sett var af stað með samráðsvettvangi bæjarins og Aftureldingar um uppbyggingu að Varmá . Það er mikið um að vera í Mosfellsbæ um þessar mundir enda íbúafjölgun mikil sem kallar á fjárfestingu í innviðum . Íþrótta - , útivistar - og tómstundamál eru þar ekki undanskilin sem sést vel á þeim miklu fjármunum sem hefur verið varið í uppbyggingu í þessum málaflokki á undanförnum árum og því sem stendur til að gera á komandi árum . Haraldur Sverrisson , bæjarstjóri Fjárhagsáætlun fyrir næsta ár var afgreidd á bæjarstjórnarfundi þann 27. nóvember síðastliðinn . Eins og áður eru fræðslumálin langstærsti málaflokkurinn og fer um 52% af útgjöldum bæjarins í málaflokkinn eða um 5.712 mkr . Áætlunin ber merki þess að bæjarstjórn leggur mikla áherslu á að efla menntasamfélagið í Mosfellsbæ . Aðstaða til sérkennslu og stuðnings hefur verið bætt til að mæta þörfum nemenda . Einnig má nefna aukið stöðugildi talmeinafræðings hjá Mosfellsbæ sem kemur að frumgreiningu barna með skertan málþroska . Þrír leikskólar munu bjóða pláss fyrir yngstu börnin . Leikskólinn Hlíð er ungbarnaleikskóli , á Huldubergi eru tvær ungbarnadeildir og opnar ný deild í Leirvogstunguskóla . Mun plássum því fjölga um 25 . Mikil ásókn er í tónlistarnám og var ákveðið að fjölga stöðugildum í Listaskólanum til að koma til móts við þá eftirspurn . Verður hægt að sækja um styrki til að koma nýjum hugmyndum á laggirnar eða þróa enn frekar starf sem þegar er í gangi . Mosfellsbær vill standa vörð um skólastarfið í öllum skólum bæjarins og halda áfram að byggja upp framúrskarandi skólastarf . Þessi hópur , starfsfólk Mosfellsbæjar , leysir verkefni sín á grunni virðingar , jákvæðni , framsækni og umhyggju fyrir þeim verkefnum sem þeim eru falin . Þannig stöndum við saman að uppbyggingu menntasamfélagsins í Mosfellsbæ . Kolbrún G. Þorsteinsdóttir , bæjarfulltrúi og formaður fræðslunefndar Undirritaður bæjarfulltrúi Vina Mosfellsbæjar flutti tvær tillögur við afgreiðslu fjárhagsáætlunar Mosfellsbæjar fyrir árið 2020 sem var til afgreiðslu í bæjarstjórn í síðustu viku . Fyrri tillagan laut að því að inn kæmi nýr liður í fjárfestingaráætlun undir liðnum gatnagerð , sem bæri nafnið „ Skammadalsvegur frá Helgafelli að Bjargsvegi ” og til fjárfestingarinnar yrði varið 10 milljónum á árinu 2020 . Tilgangur tillögunnar var að þegar yrði hafinn undirbúningur að lagningu nýs vegar frá Auganu svokallaða í Helgafellshverfi og að Bjargsvegi sem fælist í gerð kostnaðaráætlunar vegna nýja vegarins og undirbúnings uppkaupa á landi . Síðari tillagan laut að breyttri álagningarprósentu fasteignagjalda í skattflokki C , það er vegna verslunar - , skrifstofu - og iðnaðarhúsnæðis . Tillagan laut að lækkun á álagningarprósentu um 6,2% þannig að hún færi úr 1,6% af fasteignamati húss og lóðar og niður í 1,5% . Það er mikilvægt í huga undirritaðs að einmitt núna þegar dregur úr þenslu og hagvexti og horfur eru á að tekjur fyrirtækja séu að dragast saman , komi sveitarfélagið á móti atvinnulífinu með því að lækka gjaldtöku af fasteignaskatti . Því miður er skemmst frá því að segja að meirihluti Sjálfstæðisflokks og Vinstri grænna felldi báðar þessar tillögur án nokkurra umræðna . Jólaskógurinn í Hamrahlíð mun opna sunnudaginn 8. desember með opnunarhátíð sem hefst klukkan 13 . Þar verður ýmislegt við að vera , bæjarstjóri mun höggva fyrsta jólatréð , jólasveinar mæta á svæðið , ratleikur fyrir börnin og margt fleira . Loftslagsmál hafa fengið aukið vægi síðustu misseri , en skógrækt hefur verið hluti af lausnum stjórnvalda sem binding á móti þeirri losun sem við mannfólkið látum frá okkur . Á síðasta ári lofaði Skógræktarfélag Mosfellsbæjar því að gróðursetja 30 tré fyrir hvert tré sem yrði selt . Eins og áður erum við stödd við Vesturlandsveginn í alfaraleið og hvetjum alla sem vettlingi geta valdið að heimsækja okkur og næla sér í flott jólatré , og stuðla að kolefnisbindingu í leiðinni ! Þegar við eldumst hrakar almennri heilsu , þar með sjón , heyrn , viðbragðstíma og almennri hreyfigetu . Heyrn : Góð heyrn er einnig mjög mikilvæg í akstri . Oft eru eldri ökumenn á lyfjum sem einnig geta haft áhrif á akstursgetu . Einnig er rík þörf á fræðslu fyrir eldri borgara í umferðinni . Hafir þú spurningar um þetta efni , næstu námskeið eða vilt bóka tíma í ökukennslu eða ökumat , hafðu þá samband í gegnum netfangið hzoega@gmail.com eða í síma 820 1616 . Íslenskt samfélag hefur tekið miklum breytingum á fáeinum áratugum . Án allra þeirra sem leggja sitt af mörkum til samfélagsins í gegnum verkefni Rauða krossins væri samfélagið okkar snauðara . Við hvetjum ykkur til að líta í kringum ykkur í dag og þakka sjálfboðaliðum okkar . Því við gerum það svo sannarlega . Takk!www.raudikrossinn.is Þann 31. október sl. lauk fresti til að skila inn athugasemdum vegna auglýsingar um deiliskipulagsbreytingu fyrir 4. áfanga í Helgafellshverfi . Skemmst er frá því að segja að formlega bárust fimmtán athugasemdir , þar af athugasemd frá húsfélagi með um þrjátíu íbúðum . ( Sjá fundargerð skipulagsnefndar nr. 501 ) Segja má að helst hafi athugasemdir lotið að tveimur meginþáttum , í fyrsta lagi óánægju með ráðgert fjögurra hæða fjölbýlishús vestast í skipulaginu með tilheyrandi skerðingu á útsýni og í öðru lagi að áhyggjum af umferð í gegnum augað , Vefarastræti og Gerplustræti , á meðan á uppbyggingu 4. áfanga stendur . Það er skemmst frá því að segja að undirritaður hafði strax í upphafi málsins áhyggjur af því að aðkoma að 4. áfanga á uppbyggingartíma yrði í gegnum Helgafellshverfið ( augað Vefarastræti / Gerplustræti ) . Þetta viðraði undirritaður í grein sem birtist í Mosfellingi 29. nóvember 2018 . ( Sjá grein ) Það er með nokkrum ólíkindum að ríkjandi meirihluti bæjarstjórnar , fullltrúar D - og V-lista , skuli ekki hafa hugað að því að finna einhverja lausn á aðkomu að 4. áfanga á meðan á uppbyggingu stendur . Það albesta hefði verið að vegur austur út 4. áfanga og niður á Bjargsveg / Reykjaveg hefði verið kominn , að minnsta kosti vinnuvegur vegna framkvæmda í nýju hverfi . En svo er ekki og ekkert er um veginn í fyrirliggjandi 3ja ára framkvæmdaáætlun 2020 - 2023 . Stefán Ómar Jónsson bæjarfulltrúi Vina Mosfellsbæjar og aðalmaður í skipulagsnefnd